अधिकारियों के लिए सरदर्द बना राशन कार्ड
डुमरिया| मानकदर से कम अनाज मिलने से नाराज राशन कार्ड से वंचित लाभुक रोजाना प्रखंड मुख्यालय में विरोध प्रदर्शन कर रहे हैं। अब अधिकारियों के लिए यह मामला सरदर्द साबित हो रहा है। इससे परेशान अधिकारी छुट्टी पर भाग रहे हैं। इधर, कॉर्डधारियों की शिकायत है कि प्रखंड मुख्यालय पर अधिकारी नहीं मिलते। साथ ही उन्हें सरकार द्वारा निर्धारित अनाज 35 किलो की बजाय 33-34 किलो ही दिए जा रहे हैं। विरोध करने पर भी दुकानदार लाभुकों को अनाज नहीं दे रहा है। वहीं, डीलरों ने बताया कि गोदाम से ही उन्हें कम अनाज मिल रहे हैं। ऐसे में उनके पास लाभुकों को कम अनाज देने के अलावा दूसरा कोई विकल्प नहीं है। इधर, कार्डधारी सरकारी मानक के अनुसार राशन लेने पर अड़े हैं। ऐसे में चहुंओर विवाद बढ़ रहा है।
hin_Deva hin_Deva